internet vaartha 164 Views
ముర్రే, ఫెదరర్‌, నాదల్‌ ఔట్‌
టొరంటో : కెనడా మేజర్‌ ఈవెంట్‌ నుంచి టాప్‌ సీడెడ్‌ ఆటగాళ్లు ఒక్కొ క్కరుగా వైదొలుగుతున్నారు.ఇప్పటికే వింబుల్డన్‌ చాంపియన్‌ ముర్రే ఈ టోర్నీలో పాల్గొనడంలేదని ప్రకటించగా, అదే బాటలో రోజర్‌ ఫెదరర్‌, స్పెయిన్‌ బుల్‌ రఫెల్‌ నాదల్‌ నడుస్తున్నారు.గాయం కారణంగా ప్రెంచ్‌ ఓపెన్‌ నుంచి దూరమైనప్పటి నుంచి నాదల్‌ ఏ టెన్నిస్‌ టోర్నీల్లో పాల్గొనలేదు.మణికట్టు గాయం నుంచి ఇప్పుడిపుడే కోలుకుంటున్నట్లు వెల్లడించాడు.ఇప్పటికే రెండు సార్లు టోరంటో మాస్టర్స్‌ టైటిల్‌ నెగ్గిన స్విన్‌ దిగ్గజం రోజర్‌ కూడా టోర్నీలో పాల్గొనడం లేదని ప్రకటించాడు.టెన్నిస్‌ ఆటగాళ్లలో ఒకడైన నొవాక్‌ జుకోవిచ్‌ ఒక్కడే ఈ మేజర్‌ ఈవెంట్‌లో పాల్గొన్నాడు.ఇటీవల జరిగిన వింబుల్డన్‌ గ్రాండ్‌ స్లామ్‌పై ఎన్నో ఆశలు పెట్టుకున్నా, మూడవ రౌండ్‌లో అమెరికా ఆటగాడు సామ్‌ కెర్రీ చేతిలో ఓటమితో ఇంటి బాట పట్టిన విషయం తెలిసిందే.టోర్నీ ఏదైనా సరే ఈ నలుగురి గురించే చర్చ.ప్రస్తుతం పెదరర్‌, నాదల్‌, ముర్రే టోరంటో మాస్టర్స్‌ నుంచి తప్పుకోవడంతో ఆ నలుగురిలో ఒకడైన సెర్బియా యోధుడు ప్రపంచ నెంబర్‌ వన్‌ జుకోను టైటిల్‌ ఫేవరెట్‌ అని భావించవచ్చు.